સેન્સેક્સ અને નિફ્ટીમાં એકાએક આવા કડાકા બાદ રિકવરી આવવા અંગે શેરબજારના અલ્ગોરિધમિક ટ્રેડિંગ સામે અનેક સવાલો ઉભા કરે છે. આમ એક તબક્કે ઉપર ગેપમાં ખુલેલા બજારમાં તોતિંગ કડાકો નોંધાયા બાદ તેમાં ઝડપી રિકવરી આવે તે સામાન્ય નથી ગણાતું. જેને પગલે સેબીના સર્વેલન્સના કડક નિયમો અને એક્સચેન્જોની કહેવાતી ફૂલપ્રુફ અલ્ગોરિધમિક ટ્રેડિંગ વ્યવસ્થા વચ્ચે પણ કયો મોરલો કળા કરી ગયો તે જાણવું હવે અભિમન્યુના સાત કોઠા વિંધવા જેટલું કપરું બની રહેશે.